**Ministru kabineta noteikumu projekta „Grozījumi Ministru kabineta 2009.gada 31.marta noteikumos Nr.293 „Noteikumi par darbības programmas „Cilvēkresursi un nodarbinātība” papildinājuma 1.3.1.2.aktivitāti „Atbalsts pašnodarbinātības un uzņēmējdarbības uzsākšanai”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas | Saskaņā ar Ministru kabineta 2013.gada 5.marta protokollēmuma 38.§ 9.punktu, Ekonomikas ministrijai (turpmāk – EM) līdz 2013.gada 26.aprīlim ir jāiesniedz Valsts Kancelejā Ministru kabineta noteikumu Nr.293 „Noteikumi par darbības programmas „Cilvēkresursi un nodarbinātība” papildinājuma 1.3.1.2.aktivitāti „Atbalsts pašnodarbinātības un uzņēmējdarbības uzsākšanai”” (turpmāk – MK noteikumi Nr.293) grozījumu projekts. Saskaņā ar Ministru Kabineta 2013.gada 28.maija protokollēmuma 47.§ 9.punktu ir pagarināts Ministru kabineta 2013.gada 5.marta sēdes protokollēmuma (prot. Nr.13 38.§) 9.punktā noteiktais termiņš līdz 2013.gada 1.jūlijam.Saskaņā ar Eiropas Komisijas Nodarbinātības, sociālo lietu un iekļautības ģenerāldirektorāta (turpmāk – DG EMPL) 2011.gada decembrī veiktās revīzijas rezultātiem un Finanšu ministrijas kā Eiropas Savienības struktūrfondu un Kohēzijas fonda vadošās iestādes (turpmāk – Vadošā iestāde) 2013.gada 13.februāra aicinājuma, Latvijas Hipotēku un zemes banka (turpmāk – LHZB) 2013.gada 13.februārī pieņēma lēmumu (protokols Nr.12, punkts Nr.7.1) ar 2013.gada 14.februāri apturēt grantu piešķiršanu un apmācību sniegšanu (jaunu grupu organizēšanu) līdz tālākām izmaiņām 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” (turpmāk –aktivitāte) ietvaros. Tādējādi līdz šim brīdim personas, kas vēlas uzsākt saimniecisko darbību un saimnieciskās darbības uzsācēji LHZB var saņemt tikai aizdevumu aktivitātes ietvaros.2013.gada 30.maijā tika saņemta DG EMPL atbildes vēstule par veikto auditu (A-Rep Nr.1414) aktivitātē. Lai LHZB varētu atsākt aktivitātes īstenošanu un personas, kas vēlas uzsākt saimniecisko darbību un saimnieciskās darbības uzsācēji varētu kopā ar aizdevumu saņemt subsidēto likmes subsīdiju, EM sadarbībā ar Vadošo iestādi ir veikusi virkni uzlabojumus aktivitātes ietvaros, tādējādi ieviešot DG EMPL revīzijas ziņojuma ieteikumus.  |
| 3. | Saistītie politikas ietekmes novērtējumi un pētījumi | Projekts šo jomu neskar.  |

|  |  |  |
| --- | --- | --- |
| 4. | Tiesiskā regulējuma mērķis un būtība | EM ir izstrādājusi grozījumus aktivitātes regulējošajos 2009.gada 31.marta Ministru kabineta noteikumos Nr.293, izslēdzot no aktivitātes atbalstāmajām darbībām apmācību izmaksas. Apmācību finansēšanai EM izstrādās jaunu valsts atbalsta programmu, kuras ietvaros LHZB arī turpmāk nodrošinās apmācību sniegšanu saimnieciskās darbības uzsācējiem vai personām, kas vēlās uzsākt saimniecisko darbību. Minēto valsts atbalsta programmu finansēs no 2004.-2006. gada Eiropas Savienības fondu plānošanas perioda atmaksu valsts budžeta daļas.Vienlaikus MK noteikumu grozījumi paredz, ka turpmāk:* netiek izsniegti granti saimnieciskās darbības nodrošināšanai;
* granti aizdevuma dzēšanai ir pārvērsti par procentu likmes subsīdiju saskaņā ar Eiropas Parlamenta un Padomes 2006.gada 5.jūlija regulas Nr. 1081/2006 par Eiropas Sociālo fondu un Regulas (EK) Nr. 1784/1999 atcelšanu, 11.pantu 1.punktu un DG EMPL informatīvā skaidrojuma projektu (*draft information note on issues concernig implementation of finacial enginnering operations under the European Social Found 3.12.2010*.);
* procentu likmes subsīdija tiek piemērota arī tiem saimnieciskās darbības uzsācējiem, kuriem aizdevums tika piešķirts pēc 2013.gada 14.februāra, bet tiem nav piešķirta procentu likmes subsīdija;
* personām, kas vēlas uzsākt saimniecisko darbību, piešķir procentu likmes subsīdiju 80% apmērā no procentu maksājumos paredzētā maksājuma, savukārt saimnieciskās darbības uzsācējiem 70% apmērā no procentu maksājumos paredzētā apjoma;
* ir novērsts dubultfinansējuma risks;
* ir samazināts aktivitātes ietvaros pieejamais finansējums saskaņā ar DG EMPL piemēroto finanšu korekciju;
* ir saskaņoti aktivitātes sasniedzamie uzraudzības rādītāji ar darbības programmas „Cilvēkresursi un nodarbinātība" papildinājumu. Papildus informējam, ka MK noteikumos Nr.293 sasniedzamie uzraudzības rādītāji ir jāsasniedz līdz projekta īstenošanas beigām;
* LHZB izsniedz aizdevumus un procentus likmes subsīdijas līdz 2013.gada beigām. Attiecībā par valsts atbalstu, EM informē, ka aktivitātes ietvaros atbalsts tiek sniegts saskaņā ar Komisijas Regulu (EK) Nr. 1998/2006 (2006. gada 15. decembris) par Līguma 87. un 88. panta piemērošanu de minimis atbalstam (turpmāk - Komisijas regula Nr.1998/2006). Komisijas regula Nr.1998/2006 zaudēs spēku 2013.gada 31.decembrī, savukārt Eiropas Komisija šobrīd izstrādā jaunu de minimis regulu, ar kuru plāno aizstāt Komisijas regulu Nr.1998/2006. Kad stāsies spēkā jaunā de minimis regula, EM veiks attiecīgus grozījumus MK noteikumos Nr.293, paredzot, ka LHZB sniedz aizdevumus un procentu likmes subsīdijas līdz 2015.gada 30.jūnijam. Saskaņā ar līguma par projekta īstenošanu 4.1.punktu, kas noslēgts starp LIAA un LHZB par aktivitātes projekta īstenošanu, projekta īstenošana tiek uzsākta Līguma spēkā stāšanās dienā un pabeigta 2015.gada 30.jūnijā;
* ir mainīts datums līdz kuram LHZB nepieciešams uzglabāt visu ar projekta saistīto dokumentāciju oriģinālus. Saskaņā ar Padomes 1999.gada 22.marta Regulu (EK) Nr. 659/1999, ar ko nosaka sīki izstrādātus noteikumus EK līguma 93. panta piemērošanai (turpmāk – Padomes regula Nr.659/1999) 14. punktu, kas nosaka, juridiskās skaidrības nolūkā attiecībā uz nelikumīgu atbalstu vajadzētu noteikt 10 gadu noilguma periodu, pēc kura beigām nav iespējams prasīt atgūšanu, tiek grozīts 2021.gada 31.decembris ar 2023.gada 31.decembri;
* ir paplašināts gala saņēmēju loks, paredzot, gan ka LHZB atbalstu var saņemt arī komersanti, kuru dalībnieki ir juridiskas personas, ja to kopējo daļu skaits nepārsniedz 25%, gan atļauts atbalstu saņemt vairumtirdzniecības nozarē un kravas transportlīdzekļu, mašīnu un iekārtu iznomāšanas nozarē. Uzņēmējdarbības uzsācējiem atsevišķos gadījumos nepieciešams pieredzējušu uzņēmēju atbalsts (finansiāls, materiāli tehnisks, balstīts uz zināšanām un pieredzi), šajā gadījumā ļaujot legāli iesaistīties uzņēmējdarbībā;
* ir precizēta grūtībās nonākuša komersanta definīcija;
* ņemot vērā, ka ar 2012.gada 10.aprīļa MK noteikumiem Nr. 261 ,,Par Ministru kabineta 2009.gada 4.augusta noteikumu Nr.851 "Noteikumi par de minimis un cita ierobežota apmēra atbalsta uzskaites veidlapu paraugiem un piešķiršanas kārtību" atzīšanu par spēku zaudējušiem’’ spēku zaudē MK noteikumi Nr.851, vairākās MK noteikumu Nr.293 vietās tiek svītrotas atsauces uz tiem;
* ir aktualizētas projekta iesnieguma veidlapas sadaļas, uz kurām attiecas noteikumu grozījumi.

EM izstrādātie grozījumi ir vērsti uz pašreizējo projektu īstenošanas kārtību, un ar grozījumiem noteiktais regulējums tiks piemērots uz ierobežotas atlases finansējuma saņēmēju, kas uz grozījumu projektā ietvertā regulējuma spēkā stāšanās brīdi jau būs iesniedzis projektu iesniegumu un ar kuru sadarbības iestāde, proti, Latvijas Investīciju un attīstības aģentūra (turpmāk – sadarbības iestāde) būs noslēgusi civiltiesisku līgumu par projekta īstenošanu. Savukārt noteikumu projektā iekļautais tiesiskais regulējums būs attiecināms uz apstākļiem, kas radīsies pēc MK noteikumu grozījumu spēkā stāšanās. Aktivitātes ietvaros finansējuma saņēmējs nodrošina aizdevumu izsniegšanu saimnieciskās darbības uzsācējiem vai personām, kuras grib uzsākt saimniecisko darbību par to noslēdzot civiltiesisku līgumu. MK noteikumu regulējums neparedz grozīt jau esošos noslēgtos līgumus, bet gan vērsts uz tiem līgumiem, kas tiks noslēgti pēc šo noteikumu spēkā stāšanās brīža. Tādejādi EM norāda, ka paredzētie grozījumi nekādā veidā nerada tiesiskās paļāvības principa (kontekstā ar tiesiskās vienlīdzības principu) apdraudējumu.Atbrīvotais finansējums korekciju rezultātā tiks pārdalīts 1.3.1.1.1.apakšaktivitātes "Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām" otrās kārtas projektu virssaistību aizvietošanai un papildus tiks piešķirts sekmīgu projektu īstenošanai.Ņemot vērā, ka oficiāli vēl nav saņemts DG EMPL audita ziņojums, pastāv iespējamība, ka korekciju summas vēl mainīsies, tādējādi būs nepieciešami papildus grozījumi MK noteikumos un citos pavadošos dokumentos. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Personas, kas vēlas uzsākt saimniecisko darbību un saimnieciskās darbības uzsācēji |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Tiesību akta projekts nosaka, aktivitātes ietvaros tiek samazināts kopējamais pieejamais finansējums saskaņā ar DG EMPL piemēroto finanšu korekciju |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi darbības programmas „Cilvēkresursu un nodarbinātība” papildinājumā. Atbrīvotais finansējums korekciju rezultātā tiks pārdalīts 1.3.1.1.1.apakšaktivitātes "Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām" otrās kārtas projektu virssaistību aizvietošanai un papildus tiks piešķirts sekmīgu projektu īstenošanai. |
| 2. | Cita informācija | Pēc MK noteikumu spēkā stāšanās LHZB varēs atsākt pilnvērtīgu aktivitātes īstenošanu – aizdevuma ar procentu likmes subsīdijas piešķiršanu.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību | Ar tiesību akta projektu tiek ieviests:* Eiropas Parlamenta un Padomes 2006.gada 5.jūlija regula Nr. 1081/2006 par Eiropas Sociālo fondu un Regulas (EK) Nr. 1784/1999 atcelšanu Padomes Regula Nr.1083/2006 (turpmāk – Komisijas Regula Nr.1081/2006);
* Padomes 1999.gada 22.marta Regula (EK) Nr. 659/1999, ar ko nosaka sīki izstrādātus noteikumus EK līguma 93. panta piemērošanai (turpmāk – Padomes regula Nr.659/1999).
 |
|  2. |  Citas starptautiskās saistības | Projekts šo jomu neskar. |
|  3. |  Cita informācija | Ar tiesību akta projektu tiek ieviests Komisijas paziņojums Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02). |

|  |
| --- |
| **1.tabula****Tiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums |  Ar normatīvo aktu tiek ieviestas šāda Eiropas Savienības tiesību akta prasības:* Komisijas Regula Nr.1081/2006;
* Padomes regula Nr.659/1999.
 |
|    |
|  A |  B |  C |  D |
|  Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) |  Projekta vienība, kas pārņem vai ievieš katru šīs tabulas A ailē minēto ES tiesību akta vienību |  Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā |  Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu. Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Komisijas Regulas Nr. 1081/2006 11.panta 1 punkts* | *Noteikumu projekta 5.punkts (Ar ko groza MK noteikumu Nr.293 13.3.2 apakšpunktu).* | *ieviesta pilnībā* | *neparedz stingrākas prasības* |
| *Padomes 1999.gada 22.marta Regula (EK) Nr. 659/1999, ar ko nosaka sīki izstrādātus noteikumus EK līguma 93. panta piemērošanai (turpmāk – Padomes regula Nr.659/1999);* | *Noteikumu projekta 16.punkts (Ar ko groza MK noteikumu Nr.293 50. punktu)* | *ieviesta pilnībā* | *neparedz stingrākas prasības* |
|  Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  Projekts šo jomu neskar. |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
|  Cita informācija |  Nav. |

|  |
| --- |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas 57.1.apakšpunktā un jau tikusi norādīta arī V sadaļas 2.punkta ietvaros |
|    |
|  A |  B |  C |
|  Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei |  Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību. Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde |  Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
|  Projekts šo jomu neskar. |  Projekts šo jomu neskar. |  Projekts šo jomu neskar. |
|    |    |    |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  Projekts šo jomu neskar. |
|  Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās Latvijas Investīciju un attīstības aģentūras un Va/s „Latvijas Hipotēku un zemes banka”. |
| 2. | Projekta izpildes ietekme uz pārvaldes funkcijām | Ministru kabineta noteikumu projekta izpilde tiks nodrošināta „atvijas Investīciju un attīstības aģentūras un Va/s „Latvijas Hipotēku un zemes banka” esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas III un VI sadaļa – projekts šīs jomas neskar.

Ekonomikas ministrs D.Pavļuts

Vīza: valsts sekretārs J.Pūce

27.06.2013. 12:11

2029

E.Dlohi

67013082, Elina.Dlohi@em.gov.lv